laion/Wikipedia-Exotic huggingface dataset:
Klini rajoon

Klini rajoon (vene keeles Клинский район) on 2. järgu haldusüksus (munitsipaalrajoon) Venemaal Moskva oblasti loodeosas. Rajooni keskus on Klini linn. Rajoon piirneb põhjas Tveri oblastiga, idas Dmitrovi rajooniga, kagus Solnetšnogorski rajooniga, lõunas Istra rajooniga, edelas Volokolamski rajooniga ja läänes Lotošino rajooniga. Rajooni pindala on 2019,62 km². Elanike arv oli 2012. aastal 127 736, 2009. aastal 126 054 ja 2002. aastal 127 938. Klini rajoonis on 265 asulat, mis kuuluvad kolme linnaasunduse (Klini ja Võssokovski linnade ning Rešetnikovo alevi) ja viie külaasunduse koosseisu. Rajooni tähtsaim jõgi on Sestra. Q127263059
Eesti-Serbia suhted

Eesti-Serbia suhted on bilateraalsed suhted Eesti ja Serbia vahel. Kahe riigi vahelised suhted diplomaatilised suhted sõlmiti 9. veebruaril 2001 Helsingis. Eesti suursaadik Serbias on Daniel Erik Schaer. Suursaadik resideerib Tallinnas. Serbia suursaadik Eestis on Saša Obradović. Suursaadik resideerib Helsingis. Eesti-Kosovo suhted https://web.archive.org/web/20171025191743/http://vm.ee/et/riigid/serbia?display=relations (vaadatud 24.10.2017)
Eesti – Sri Lanka suhted

Eesti – Sri Lanka suhted on kahepoolsed suhted Eesti ja Sri Lanka vahel. Sri Lanka tunnustas Eesti Vabariiki 10. oktoobril 1991. Kahe riigi vahelised diplomaatilised suhted said alguse 31. jaanuaril 1996. Eestit esindab Sri Lankal aukonsul Dudley F. S. Thambinayagam. https://web.archive.org/web/20171106114820/http://vm.ee/et/riigid/sri-lanka?display=relations (vaadatud 24.10.2017)
Yuka Koide

Yuka Koide (小出由華 Koide Yuka; sündinud 5. jaanuaril 1985) on Jaapani näitlejatar ja modell. Ta sündis Tokyos Katsushikas ja oli noor näitleja. Aastatel 1992–1994 ilmus ta Ugo Ugo Ruga Ruga-chani juures ja 1993. aastal sai ta hõbemedali. 1997. aastal ei olnud Koide'il peaaegu üldse mingit meelelahutustegevust oma keskkooli diplomi tõttu. Ta naasis oma meelelahutaja karjääri juurde 2005. aastal. Pärast laval näituste ja draama naasmist oli ta töötanud näitlejana filmides. 3. oktoobril 2006 sai temast Hayamimi Musume "Hayamimi Trend No.1" Mezamashi teleris.
Minori Terada

Minori Terada (jaapani keeles 寺田農 Terada Minori; sündinud 7. november 1942 Tokyo – 14. märts 2024) oli jaapani filmi- ja televisiooninäitleja. 1968. aastal sai ta Mainichi filmiauhinna.
Eesti-Tšiili suhted

Eesti-Tšiili suhted on kahepoolsed suhted Eesti ja Tšiili vahel. Kui Eesti 22. septembril 1921 võeti Rahvasteliitu, siis oli vastuvõtmise poolt ka Tšiili. Tšiili taastunnustas Eestit 28. augustil 1991. Kahe riigi vahelised diplomaatilised suhted sõlmiti 27. septembril 1991. Eestil on aukonsulaat Santiagos. https://web.archive.org/web/20171110151746/http://vm.ee/et/riigid/tsiili?display=relations (vaadatud 24. oktoober 2017)
Sachiko Kokubu

Sachiko Kokubu (jaapani keeles 国分佐智子 (Kokubu Sachiko); sündinud 5. detsembril 1976 Tōkyōs) on jaapani näitleja ja modell.
Jaapani modellide loend

Ayumi Hamasaki Yuka Koide Sachiko Kokubu Yūko Ogura Sakura Sena
Süüria lauljate loend

Fayza Ahmed Amal Arafa Asmahan Rouwaida Attieh Waad Al Bahri Mayada El Hennawy Dima Kandalaft Lena Chamamyan Assala Nasri Dima Orsho Noura Rahal Samira Tewfik
Solnetšnogorski rajoon

Solnetšnogorski rajoon (vene keeles Солнечногорский район) on 2. järgu haldusüksus (munitsipaalrajoon) Venemaal Moskva oblasti loodeosas. Rajooni keskus on Solnetšnogorski linn. Rajoon piirneb kirdes Dmitrovi rajooniga, idas Lobnja linnaringkonnaga, kagus Himki linnaringkonnaga, lõunas Krasnogorski linnaringkonnaga, edelas Istra rajooniga ja loodes Klini rajooniga. Rajooni pindala on 1163,93 km². Elanike arv oli 2012. aastal 131 459, 2009. aastal 123 585 ja 2002. aastal 124 369. Solnetšnogorski rajoonis on 198 asulat, mis kuuluvad viie linnaasunduse (Solnetšnogorski linna ning Andrejevka, Povarovo, Mendelejevo ja Ržavki alevite) ja kuue külaasunduse koosseisu. Q127263059
Tuneesia lauljate loend

Ghalia Benali Dorsaf Hamdani Latifa Emel Mathlouthi Sonia M'barek Habiba Msika Naama Oulaya Choubeila Rached Chafia Rochdi Thekra
Narva piiripunkt

Narva piiripunkt (ka Narva maantee piiripunkt, ka Narva-1 piiripunkt) on piiripunkt Narvas Peterburi maantee 1, Tallinna-Narva maanteel Eesti-Vene kontrolljoonel. Narva piiripunkti kompleksi kuuluvad: Narva piiripunktihoone, piirivalvehoone, kontrollkabiinid, varjualused, varikatusealused, piiripunkti piirdeaed ja kontrolliväljak. Narva maantee piiriületuspunkt (piiriületuspunkt Narva-1) on mõeldud mootorsõidukitele, piiriületuspunkt Narva-2 on mõeldud vaid jalakäijatele. Piiripunkti sisenemine ja väljumine toimub Tuleviku tänava kaudu. 1. novembril 1990 võeti vastu Vabariigi Valitsuse määrus nr 219 Eesti Vabariigi majanduspiiri alaliste kontrollpunktide loomise kohta, millega moodustati Narva maantee kui raudtee piiripunktid. 1. novembril 1990 määras valitsus kindlaks 27 alalist kontrollpunkti ja seda päeva peetakse ka Eesti piirivalve taasloomise aastapäevaks. Eesti Vabariigi majanduspiiril teostasid kontrolli politsei-, piirikaitseteenistuse ja tolliameti töötajad. 2. juulil 1991 otsustas Narva linnavolikogu likvideerida 5. juuliks Narvas asuvad EV majanduspiiri tollipunktid. Piirikaitseamet avas oma ajutise kontrollpunkti Narva-Tallinna maanteel, Narva ja Sillamäe vahel 19. kilomeetril. 2015. aasta 15. juulil avati Narva piiripunkti uus jalakäijate ja sõiduautode terminal, ümberehituse käigus lammutati vana 1990. aastatel ehitatud 500-ruutmeetrine jalakäijate terminal ja selle asemele ehitati uus, ligi kolm korda suurem kaasaegne terminalihoone. Selle juurde on rajatud 8 rada jalakäijatele, 12 sõidurada sõiduautodele ja 2 eraldiseisvat sõidurada bussidele. Enne rekonstrueerimist koosnes Narva-1 piiripunkt kolmest terminalist: sõiduautode ja busside, jalakäijate ning veoautode terminalist. 15. juulil 2015 suleti Narva piiripunkti ajutine jalakäijate terminal Vestervalli tänaval. Samal ajal avatati jalakäijate piiriületus Narva piiripunkti uues hoones Peetri platsil. Narva raudtee piiripunkt, Narva raudteejaamas Narva-2 piiripunkt, Narva, Kose tänaval Vabariigi Valitsus korraldus, Riigi Kinnisvara Aktsiaseltsi aktsiakapitali suurendamine ja riigivara üleandmine, RTL 2001, 139, 2072 Närvide mäng majanduspiiril, Päevaleht, nr. 162, 14 juuli 1991 Narvas avatakse piiripunkti uus jalakäijate ja sõiduautode terminal, Õhtuleht, 20. juuli 2015 Narva piiripunkti jalakäijate terminal, http://www.betcons.ee/ Kuldar Kurvits, PIIRIVALVEVALDKONNA ÜLESANNETE JA ISIKKOOSSEISU SEOS NARVA MAANTEEPIIRIPUNKTI NÄITEL, Sisekaitseakadeemia Politsei- ja piirivalvekolledž, Muraste 2015 Ivangorodi ja Narva piiriületuspunktide kompleksne rekonstrueerimine, Riigi Kinnisvara
Rosée

Rosée (varem Roos ja Rose) oli baltisaksa kaupmehe- ja aadlisuguvõsa. Rosée suguvõsa täpne päritolu on ebaselge. 1757. aastal on Haapsalus teateid Carl Johann Roosi (Rose) (u 1740−1827) kohta, kellest sai 1763. aastal kodanik ja 1776. aastal raehärra. Ta oli Käblaküla rentnik ja Orjaku riigimõisa allrentnik. Tema poeg porutšik Magnus Wilhelm Rosée (1771−?) oli mitme mõisa pandivaldaja. Viimase pojast Friedrich Konstantin von Rosée´st (1798−1868) sai sõjaväelane ja mõisaomanik. Magnus Wilhelm Rosée (1771−?), porutšik, põllumees Friedrich Konstantin von Rosée (1798−1868), kindralmajor, Vorbuse mõisnik Platon Arkadi von Rosée (1814−?), kubermangusekretär Eestimaa kubermang: Tahu (Schottanäs) (1800−1808, pandivaldus) Liivimaa kubermangu eest distrikt: Kergu (Kerkau) (1792−1793, pandivaldus), Kõnnu (Könno) (1792−1793, pandivaldus), Vorbuse (Forbushof) (1853−1856 pandi-, 1856−1868 pärusvaldus; naisliinis kuni 1898) Vorbuse mõis Jaago, Kalev (koostaja). Haapsalu kodanikeraamat. Hapsaler bürgerbuch 1496-1797. – Eesti Ajalooarhiivi Toimetised. Acta et commentaiones archivi hictorici estoniae. 5 (12). Tartu: Eesti Ajalooarhiiv, 1999, lk 134. Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 172-173. Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 304 [1].
Valga-1 piiripunkt

Valga-1 piiripunkt on piiripunkt Valgas Valga-Uulu maanteel Eesti-Läti piiril. Alates 2007. aastast, mil Eesti ühines Schengeni viisaruumiga, puudub tavaolukorras piirikontroll. Valga-3 piiripunkt
Mooses

Mooses (heebrea מֹשֶׁה Mōšeh, araabia موسى Mūsá) oli Piibli järgi iisraellaste juht, kes juhtis iisraeli rahva välja Egiptuse orjapõlvest ning edastas kümme käsku. Ta on Teise Moosese raamatu peategelane. Mooses on oluline prohvet nii judaismis, kristluses kui ka islamis. On vaieldav, kas Mooses oli reaalne isik ja kas ta on seotud iisraellaste väljarännuga Egiptusest. Osa Piibli jutustusest tema kohta on kindlasti legendid (näiteks sünnilood). Mooses ajas oma äia karja kõrbe taha Hoorebi mäe juurde. Seal silmas ta kummalist kibuvitsapõõsast, mis põles, aga ei põlenud ära (põlev põõsas). Siis kohtus Mooses oma esiisade Jumalaga, kes tegi karjasest rahva juhi. (2Ms 3). Ajaloolased vaidlevad nii väljarännu aja (15. sajand eKr või 13. sajand eKr) kui ka rännumarsruudi üle. Mitte ükski Egiptuse allikas ei kinnita, et sel ajal oleks märkimisväärne hulk inimesi emigreerunud, samuti ei ole andmeid, et mõni sõjaväeüksus oleks neid jälitades uppunud. Teine Moosese raamat Aaron Iisraeli rahva ajalugu Piiblitekst Otsing "Moses" Koraanist
Valga-3 piiripunkt

Valga-3 piiripunkt on piiripunkt Valgas Sepa tänaval Eesti-Läti piiril. Alates 2007. aastast, mil Eesti ühines Schengeni viisaruumiga, puudub tavaolukorras piirikontroll. Valga-1 piiripunkt
Hollandi modellide loend

Sylvia Kristel Sylvie Meis Karen Mulder Lara Stone Yfke Sturm Lorena Ayala Famke Beumer Janssen Chantal Janzen Frédérique van der Wal Angela Visser Sylvia Gertrudis Martyna Hoeks Elsie de Brauw Rifka Lodeizen Johanna ter Steege Wendy van Dijk Kim van Kooten Jelka van Houten Georgina Verbaan Lotte Verbeek Monic Hendrickx Hadewych Minis Thekla Reuten Anneke Blok Renée Soutendijk Willeke van Ammelrooy Carice Anouk van Houten Monique van de Ven Angela Groothuizen
Skin on Skin

"Skin on Skin" on Saksa laulja ja laulukirjutaja Sarah Connori esitatud laul. Laulu autorid on Rob Tyger ja Kay Denar. "Skin on Skin" anti välja 4. novembril 2002 tema teise stuudioalbumi "Unbelievable" (2002) teise singlina. Saksamaa CD singel "Skin on Skin" (raadio versioon) – 4:02 "Skin on Skin" (US College'i raadio versioon) – 4:02 Euroopa CD singel "Skin on Skin" (raadio versioon) – 4:02 "Skin on Skin" (Kayrob'i Dance remiks) – 4:03 Euroopa CD maxi singel "Skin on Skin" (raadio versioon) – 4:02 "Skin on Skin" (US College'i raadio versioon) – 4:02 "Skin on Skin" (albumi versioon) – 4:44 "Skin on Skin" (Kayrob'i Dance remiks) – 4:03 "En Mi Piel" (Hispaania raadio versioon) – 4:02 "Skin on Skin" (video) – 4:02 Saksamaa promo CD singel "Skin on Skin" (raadio versioon) – 4:02 "Skin on Skin" (US College'i raadio versioon) – 4:02 "Skin on Skin" (albumi versioon) – 4:44  Pikemalt artiklis Sarah Connor (album)#Lood "Skin on Skin" ilmus ka Sarah Connori kogumikalbumil, mis anti välja 9. märtsil 2004. YouTube'i muusikavideo: "Skin on Skin" Selles artiklis on kasutatud ingliskeelset artiklit en:Skin on Skin (Sarah Connor (song) seisuga 25.10.2017.
Islandi päev

Islandi päev oli 21. augustil 2011 Tallinnas toimunud üritus, millega tähistati Eesti taastunnustamise (Islandi poolt) 20. aastapäeva. Island oli teadupärast esimene riik, kes Eestit tunnustas. Ürituse jooksul külastasid Eestit ka Islandi president Ólafur Ragnar Grímsson ja välisminister Össur Skarphéðinsson. http://vm.ee/et/uudised/islandi-paev-puistab-21-augustil-tallinna-linna-ule-islandi-kultuuriga (vaadatud 25.10.2017) http://vm.ee/et/riigid/island?display=relations (vaadatud 25.10.2017) http://vm.ee/et/uudised/islandi-paev-puistab-21-augustil-tallinna-linna-ule-islandi-kultuuriga
Sophie, Edinburghi hertsoginna

Sophie, Edinburghi hertsoginna (Sophie Helen Mountbatten-Windsor, neiupõlvenimega Rhys-Jones; sündinud 20. jaanuaril 1965) on Ühendkuningriigi kuninglikku perekonda kuuluva prints Edwardi abikaasa. Sophie Helen Rhys-Jones sündis 20. jaanuaril 1965 Oxfordis Christopher Bournes Rhys-Jonesi ja Mary Rhys-Jonesi teise lapse ja esimese tütrena. Krahvinna teine eesnimi on pandud Christopheri õe auks, kes oli kümme aastat varem ratsutamisõnnetuses surma saanud. Tal on ka vanem vend David. Oma abikaasaga on ta väga kaugelt suguluses. Kui ta oli koolieelik, kolis tema perekond Kenti, kus tema haridustee algas Dulwichi Kolledži algkoolis. Seejärel käis ta Kenti Tüdrukutekolledžis ja lõpetas oma hariduse West Kenti Kolledžis. Sophie Rhys-Jones töötas mitmes ettevõttes, sealhulgas Capital Radios ning ka suhtekorraldusfirmades Quentin Bell Organisation ja MacLaurin Communications & Media. 1996. aastal hakkas ta koos äripartner Murray Harkiniga pidama oma suhtekorraldusfirmat RJH Public Relations. 1999. aasta jaanuaris kihlus Sophie prints Edwardi, kuninganna Elizabeth II ja Edinburghi hertsogi noorima pojaga. Laulatus toimus 19. juunil 1999 St. George'i kabelis Windsoris, erinevalt teistest kuninganna järeltulijate abieludest, mis olid sõlmitud Westminster Abbeys või Saint Pauli katedraalis. Pulmapäeval sai Edwardist Wessexi krahv ja Severi vikont; sellega sai Sophiest Tema Kuninglik Kõrgus Printsess Sophie, Wessexi krahvinna. Krahvil ja krahvinnal on kaks last: tütar Louise, keda tuntakse kui Leedi Louise Windsorit, ja James Windsor, Severni vikont. Louise on esimene valitseva monarhi meesliinis järeltulija, kes ei ole prints/printsess tiitliga Tema Kuninglik Kõrgus. See on kooskõlas Edwardi ja Sophie sooviga, et nende lapsed ei kannaks kuninglikke tiitleid ega aunimetusi. Wessexi krahvinna asus täitma kuninglikke kohustusi kohe pärast pulmi, ehkki töötas veel oma firmas RJH Public Relations. Krahvinna sattus varsti aga kriitikatule alla, süüdistatuna oma kuningliku staatuse ärakasutamises ärilistel eesmärkidel, kuna ilmus RJH klientidega avalikkuse ette. Mõned päevad pärast pulmi tekkis skandaal, kui ajaleht The Sun avaldas krahvinnast topless-foto koos Capital Radio saatejuhi Chris Tarrantiga. Pilt oli tehtud sellal, kui krahvinna veel raadiojaamas töötas. Hiljem tuli välja, et pilt müüdi kõrgeima hinna pakkujale ühe Sophie endise "sõbra" poolt. 2001. aasta detsembris viidi krahvinna haiglasse, kuna ta ei tundnud ennast hästi. Selgus, et tal oli emakaväline rasedus. Tütar Louise Windsor on sündinud 8. novembril 2003 ja poeg James Windsor 17. detsembril 2007. Edwardi ja Sophie pulmad
Alfred von zur Mühlen

Karl Alfred von zur Mühlen (2. september (vkj) 1865 Vorbuse − 6. veebruar 1945 Lehnsdorf) oli baltisaksa päritolu põllumees ja pangadirektor. Ta sündis Pornuse mõisniku Hugo Kaspar von zur Mühleni (1828−1869) ja tema abikaasa Julie Alexandra Elisabeth von Rosée (1833−1904) pojana. 1875−1881 õppis ta Tartus eragümnaasiumis ja 1881−1887 Viljandi maagümnaasiumis. Seejärel astus Tartu ülikooli, kus tudeeris aastatel 1887−1891 põllumajandusteadust. Pärast ülikoolistuudiumi lõppu reisis välismaal. Kodumaale naasnult õppis praktilist põllumajandust Sangastes ja Kaagjärvel. Seejärel majandas alates 1893. aastast Vorbuse mõisa, mis 1898. aastal ema kingitusena tema nimele kirjutati. 1904−1910 valdas ta koos vendade Walteritega Meeksi mõisa. Viibis mõnda aega taas välismaal, kuid 1908. aastal naasis Tartusse. Ta oli Saksa seltsi hoiukassa kaasasutaja ja juhataja. 1913−1929 oli ta Tartu panga direktor. Siirdus 1919. aastal Saksamaale, kuid tuli juba järgmisel aastal Tartusse tagasi, kus elas kuni 1939. aastani. Kolis ümberasumise korras Saksamaale ja elas kuni 1945. aastani Posenis. Suri põgenemisel Belzigi (Markis) lähedal. Mühlen Meeksi mõis Vorbuse mõis Album Livonorum. Lübeck: Robert Ackermann, 1972. Nr 992. Kinnistute register. Nr 39. Vorbuse mõis [1]. Kinnistute register. Nr 104. Meeksi mõis [2]. Album Livonorum. Lübeck: Robert Ackermann, 1972. Nr 992
Sokráti

"Sokráti" (kreeka keeles "Σωκράτη" oli 1979. aasta Eurovisiooni lauluvõistluse kreekakeelne laul, mille esitas Elpída. Laulu muusika autor on Doros Georgiades ja sõnade autor Sofia Tsotou. Laul kirjutati vanakreeka filosoofi Sokratese (469–399 eKr) auks, keda laul kujutab "superstaarina", viidates Sokratese üle peetud kohtuprotsessile ja Ateena kodanike "mittemidagi tegemisele" tema surmamineku takistamiseks. YouTube: GREECE "Sokrati" Elpida Eurovisiooni lauluvõistluse finaal 1979 Selles artiklis on kasutatud ingliskeelset artiklit en:Sokrati seisuga 25.10.2017.
Eesti suursaadik Ameerika Ühendriikides

Eesti suursaadik Ameerika Ühendriikides on Eesti volitatud suursaadik Ameerika Ühendriikides. Suursaadik juhib Eesti Suursaatkonda Washingtonis. Peale suursaadiku tegutsevad USAs ka Eesti volitatud peakonsul ja aukonsul. ... 1991–1993 Ernst Jaakson 1993–1996 Toomas Hendrik Ilves 1997–2000 Kalev Stoicescu 2000–2003 Sven Jürgenson 2003–2007 Jüri Luik 2007–2011 Väino Reinart 2011–2014 Marina Kaljurand 2014–2017 Eerik Marmei 2017–2018 Lauri Lepik 2018–2021 Jonatan Vseviov 2021– Kristjan Prikk https://web.archive.org/web/20171026004238/http://vm.ee/et/riigid/ameerika-uhendriigid?display=relations (vaadatud 25.10.2017)
Eesti suursaadik Austrias

Eesti suursaadik Austrias on Eesti volitatud suursaadik Austrias. Eestil on Austrias ka viis aukonsulit. 1995–1999 Toivo Tasa 1999–2003 Mart Laanemäe 2003–2009 Katrin Saarsalu-Layachi 2010–2015 Eve-Külli Kala 2015–2018 Rein Oidekivi 2018– Toomas Kukk Eesti suursaatkond Viinis Austria suursaadik Eestis Austria Välisministeerium (vaadatud 25.10.2017)
Eesti suursaadik Belgias

Eesti suursaadik Belgias on Eesti volitatud suursaadik Belgia Kuningriigis. Ta juhib Eesti suursaatkonda Brüsselis. 1921 – 1932 Karl Robert Pusta (algul ajutise asjurina, hiljem suursaadikuna, resideeris Pariisis) 1933 – 1939 Otto Strandmann (resideeris Pariisis) 1992 – 1996 Clyde Kull 1996 – 1999 Jüri Luik 1999 – 2003 Sulev Kannike 2003 – 2008 Malle Talvet-Mustonen 2008 – 2010 Karin Jaani 2010 – 2011 Mariin Ratnik 2012 – 2016 Gert Antsu 2017 – 2018 Lembit Uibo 2018 – 2021 Toomas Tirs 2021 – ... Artur King http://vm.ee/et/riigid/belgia?display=relations (vaadatud 25.10.2017) "Eesti suursaadik Türkmenistanis Toomas Tirs andis üle volikirja". 22. detsember 2022. Vaadatud 3. septembril 2023.
GO Hotel Shnelli

GO Hotel Snelli on Tallinnas aadressil Toompuiestee 37 asuv hotell. Hotelli haldab OÜ GoHotels. Hotell on nimetatud Snelli tiigi järgi, millele avaneb hotellist vaade[viide?]. Hotellis on kokku 137 tuba. Hotellis on kolme tüüpi tube (standard, superior ja peretoad kööginurgaga). Hotellis on ka koosolekute, seminaride või koolituste korraldamiseks nõupidamisruum Vagun, mis mahutab kuni 36 inimest. Hotelli esimesel korrusel asub Perrooni kohvik. Hotelli interjööri kujundas Taisi Kadarik. Hotell renoveeriti 2017. aasta kevadel. https://web.archive.org/web/20171025161652/http://www.gohotels.ee/avaleht/uldinfo/ (vaadatud 25.10.2017) Hotelli koduleht
Susi Hotell

Susi Hotell on hotell Tallinnas aadressil Peterburi tee 48. Hotelli haldab OÜ Wolf Hotel. Hotellile on antud kolm tärni. Hotellis on 99 numbrituba. Hotelli esimesel korrusel on restoran Vana Mõõk. http://www.susihotel.ee/et/hotell-tallinn/ (vaadatud 25.10.2017) Hotelli koduleht
Hero (Enrique Iglesiase laul)

"Hero" on Hispaania laulja ja laulukirjutaja Enrique Iglesiase esitatud ja kirjutatud (kaasautorina) laul. Laulu autorid on Enrique Iglesias, Paul Barry ja Mark Taylor. Pärast 11. septembri terrorirünnakuid New Yorgi Maailma Kaubanduskeskuse kaksiktornidele oli "Hero" raadiodiskorite poolt valitud lauluks, mida edastati politsei, tuletõrje ja inimeste ja poliitikute teadete vahele. "Hero" anti välja singlina, hiljem on laulu esitatud paljudel kontsertidel, raadios ja Spotifys jm. "Hero" muusikavideo kujutab Iglesiast kriminaalina, keda vaenlased, ühte neist kehastab Mickey Rourke, taga ajavad ja tema armsamat mängib Jennifer Love Hewitt. "Hero" muusikavideot oli vaadatud-kuulatud YouTube'is 2017. aasta 25. oktoobri seisuga 274 234 414 korda. ÜK CD1 "Hero" (albumi versioon) – 4:24 "Hero" (Metro Mix'i – ingliskeelne versioon) – 3:28 "Bailamos" (albumi versioon) – 3:37 "Hero" (video) – 4:24 ÜK CD2 – The Remixes "Hero" (Metro Mix'i – ingliskeelne versioon) – 4:19 "Hero" (Ventura & Colombo remiks) – 3:43 "Hero" (Metro Mix'i – hispaaniakeelne versioon) – 4:19 "Hero" (Thunderpuss'i raadio versioon) – 3:18 Saksamaa CD singel "Hero" (raadio versioon) – 4:11 "Be With You" (Thunderpuss'i raadio miks) – 3:56 "Hero" (Metro Mix'i – hispaaniakeelne versioon) – 4:19 Jaapani CD singel "Hero" (raadio versioon) – 4:11 "Be With You" (Thunderpuss'i 2000 remiks) – 7:46 "Hero" (Metro Mix'i – hispaaniakeelne versioon) – 3:28 Jaapani "Hero/Escape" maxi singel "Hero" (Album Version) – 4:27 "Escape" (albumi versioon) – 3:30 "Hero" (instrumentaal versioon) – 4:23 "Jennifer Love Hewitt in Enrique Iglesias' 'Hero': The Best Music Video Celebrity Cameos Ever". Capital FM. Originaali arhiivikoopia seisuga 31. oktoober 2017. Vaadatud 24. jaanuar 2016. Manan, Dazman (12. oktoober 2002). "At Home with Hewitt". Life & Times. Vaadatud 14. august 2011. Enrique Iglesias - "Hero", veebiversioon (vaadatud 25. oktoobril 2017) inglise keeles MetroLyrics "Hero" laulu sõnad "Hero" YouTube'i muusikavideo Selles artiklis on kasutatud ingliskeelset artiklit en:Hero (Enrique Iglesias song) seisuga 25.10.2017.
Hotell Metropol

Hotell Metropol on hotell Tallinnas aadressil Roseni tänav 13. Hotellis on 149 numbrituba. http://www.metropol.ee/et/hotell-tallinnas/ (vaadatud 25.10.2017) Hotelli koduleht
Leedi Louise Windsor

Leedi Louise Windsor (Louise Alice Elizabeth Mary Mountbatten-Windsor; sündinud 8. novembril 2003) on Briti kuningliku perekonna liige, Edinburghi hertsog prints Edwardi ja hertsoginna Sophie tütar, kuninganna Elizabeth II lapselaps ja kuningas Charles III vennalaps. Valitseva monarhi järeltulijana meesliinis on tema tiitliga nimi Tema Kuninglik Kõrgus Wessexi Printsess Louise. Kuid kui tema vanemad abiellusid, otsustasid nad, et nende lastest saavad krahvi(nna)d, mitte prints(ess)id tiitliga Tema Kuninglik Kõrgus. Selle põhjuseks oli soov vältida lastele muidu langeda võivaid kuninglikke kohustusi. Kuid kuna kuninganna pole välja andnud vastavat korraldust, on Louise ikka printsess, olenemata sellest, kuidas teda igapäevaelus nimetatakse. Leedi Louise on troonipärimisjärjekorras 15. kohal oma noorema venna Jamesi järel. Leedi Louise sündis enneaegsena 8. novembril 2003 Surreys pärast seda, kui tema ema Wessexi krahvinna oli kiirabiga Frimley Parki haiglasse toimetatud. Louise'i isa polnud sünnituse ajal kohal. Ettevaatusabinõuna viidi Louise St. George'i haiglasse Londonis, krahvinna jäi aga Frimley Parki, kuni ta seisukord oli piisavalt hea, et lahkuda. Louise sündis keisrilõikega, mis oli vajalik krahvinna verekaotuse tõttu, mis ohustas nii ema kui ka last. Ta lahkus haiglast 23. novembril 2003 ja ta nimi avalikustati 27. novembril 2003. Louise ristiti Windsori lossis 24. aprillil 2004, tema ristivanemad olid lord Ivar Mountbatten ja Leedi Sarah Chatto.
Rodeneck

Lombardia linna kohta vaata Rodengo-Saiano. Rodeneck (itaalia: Rodengo) on vald (comune) Lõuna-Tiroolis Põhja-Itaalias. Rodeneck külgneb järgmiste valdadega: Kiens, Lüsen, Mühlbach, Natz-Schabs, St. Lorenzen ja Vintl. Mittekohalike ränikivi- ja kvartsileidude olemasolu näitab, et keskmisel kiviajal (5000 eKr) asustasid ala kütid. Keskmise pronksiaja linnuste avastamine dateerib püsiasustuse vähemalt 1500 eKr. Kogukonda on nimega esmamainitud 1050. aasta dokumendis Actum Rotungun kohana, mis tegi annetusi piiskopile. Järgnenud sajanditel esines nimi eri vormides. 1140. ja 1147. aasta vahel tegi Brixeni piiskop Hartmann linnast alloodi ning annetas selle oma ministeriaalile Friedrich II-le ja selle naisele Gerbirgile, kes ehitasid sinna lossi. 19. sajandi alguses sai Rodeneck iseseisvaks omavalitsuseks, 1822. aastast haldas seda oma meer. 1926. aastal kaotas omavalitsus autonoomia ja sai Mühlbachi osaks, kuid võitis 1955. aastal pärast pikka võitlust oma iseseisvuse tagasi. 2011. aasta rahvaloenduse järgi kõneleb 99,65% rahvastikust esimese keelena saksa keelt, 0,26% itaalia keelt ja 0,09% ladiini keelt. Valla koduleht (saksa ja itaalia keeles)